
[bookmark: TextBodyBegin]Europski parlament,
–	uzimajući u obzir zahtjev za ukidanje imuniteta Patryku Jakiju koji je podnio Općinski sud za Varšavu-Śródmieście pismom od 6. kolovoza 2025. u vezi s kaznenim postupkom pokrenutim protiv njega na temelju privatne tužbe koju je podnio zastupnik privatnog tužitelja i koji je objavljen u Parlamentu 8. rujna 2025.,
–	nakon saslušanja Patryka Jakija 23. ožujka 2026. u skladu s člankom 9. stavkom 6. Poslovnika,
–	uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,
–	uzimajući u obzir presude Suda Europske unije od 21. listopada 2008., 19. ožujka 2010., 6. rujna 2011., 17. siječnja 2013. i 19. prosinca 2019.[footnoteRef:2], [2:  	Presuda Suda od 21. listopada 2008., Marra/De Gregorio i Clemente, C 200/07 et C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C 163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 et T-347/11, ECLI:EU:T:2013:23.; Presuda Suda od 19. prosinca 2019., Junqueras Vies, C-502/19, ECLI:EU:C:2019:1115.] 

–	uzimajući u obzir članak 105. stavke 2. i 5. Ustava Republike Poljske,
–	uzimajući u obzir članak 5. stavak 2., članak 6. stavak 1. i članak 9. Poslovnika,
–	uzimajući u obzir izvješće Odbora za pravna pitanja (A10‑0108/2026),
[bookmark: _Hlk222405545]A.	budući da je Općinski sud za Varšavu-Śródmieście pismom od 6. kolovoza 2025. podnio zahtjev za ukidanje imuniteta Patryku Jakiju, zastupniku u Europskom parlamentu izabranom u Poljskoj, u vezi s kaznenim postupkom koji je pred njim pokrenut zbog navodnog kaznenog djela koje se progoni po privatnoj tužbi;
B.	budući da je Patryk Jaki, prema onome što je navedeno u zahtjevu, između 5. lipnja 2024. i 7. lipnja 2024., djelujući u kratkim vremenskim razmacima i prema unaprijed osmišljenom planu te s izravnom namjerom, navodno oklevetao privatnog tužitelja, suca, kako slijedi: i. tijekom sastanka u okviru izborne kampanje u Będzinu 5. lipnja 2024., u razgovoru s jednom od osoba prisutnih na sastanku, Patryk Jaki navodno je iznio primjedbe o privatnom tužitelju, tvrdeći da je potonji nesvjesno dopustio upotrebu špijunskog softvera Pegasus; ii. Patryk Jaki navodno je 7. lipnja 2024. putem masovnih medija (tj. platformi društvenih medija Instagram, Facebook i X (Twitter)) diljem zemlje distribuirao snimku tog razgovora, tvrdeći da privatni tužitelj nije ispunio svoje sudačke dužnosti u pogledu provođenja neodređenih „istraga i provjera” povezanih s metodom operativnog nadzora u kontekstu razmatranja zahtjeva za izdavanje naloga za operativni nadzor, da je neprimjereno obavljao svoju sudačku profesiju i da je bio pristran jer je bio pod utjecajem političke stranke;
C.	budući da je Patryk Jaki stoga navodno oklevetao privatnog tužitelja s izravnom namjerom da ga ponizi u očima javnosti, našteti njegovu ugledu i naruši njegovu vjerodostojnost koja je potrebna za obavljanje njegovih sudačkih dužnosti; budući da bi navodne radnje mogle predstavljati kazneno djelo u skladu s člankom 212. stavkom 1. poljskog Kaznenog zakonika u vezi s člankom 212. stavkom 2. i člankom 12. stavkom 1.;
D.	budući da je Patryk Jaki bio izabran u Europski parlament na europskim izborima u lipnju 2019. te da je u vrijeme navodnog počinjenja kaznenog djela bio zastupnik u Europskom parlamentu;
E.	budući da navodno kazneno djelo i zahtjev za ukidanje imuniteta Patryku Jakiju koji je uslijedio nisu povezani s njegovim izraženim mišljenjem ili glasanjem pri obnašanju njegovih dužnosti u smislu članka 8. Protokola br. 7 o povlasticama i imunitetima Europske unije;
F.	budući da u skladu s člankom 9. prvim stavkom točkom (a) Protokola br. 7 o povlasticama i imunitetima Europske unije, tijekom zasjedanja Europskog parlamenta, njegovi zastupnici na državnom području svoje države uživaju imunitet priznat zastupnicima u parlamentu te države članice;
G.	budući da u skladu s člankom 105. stavcima 2. i 5. Ustava Republike Poljske, od dana objave rezultata izbora do dana isteka svojeg mandata, zastupnik ne podliježe kaznenoj odgovornosti bez suglasnosti Sejma te ne smije biti pritvoren niti uhićen bez suglasnosti Sejma, osim u slučajevima kada je zatečen u počinjenju kaznenog djela i kada je njegov pritvor nužan za nesmetano odvijanje postupka;
[bookmark: _Hlk222405989]H.	budući da je svrha imuniteta propisanog Protokolom br. 7 o povlasticama i imunitetima Europske unije zaštititi Parlament i njegove zastupnike od sudskih postupaka u vezi s aktivnostima koje se provode pri obnašanju zastupničkih dužnosti i koje se od tih dužnosti ne mogu odvojiti;
I.	budući da parlamentarni imunitet u skladu s člankom 5. stavkom 2. Poslovnika Europskog parlamenta nije osobna povlastica zastupnika, već jamstvo neovisnosti Parlamenta kao cjeline i njegovih zastupnika;
J.	budući da u ovom slučaju Parlament nije utvrdio da postoji fumus persecutionis, odnosno ne čini se da je predmetni postupak pokrenut s namjerom nanošenja štete političkom radu Patryka Jakija kao zastupnika u Europskom parlamentu, a time i neovisnosti Parlamenta;
K.	budući da Parlament ne može preuzeti ulogu suda te da se zastupnik u kontekstu postupka ukidanja imuniteta ne može smatrati optuženikom[footnoteRef:3]; [3:  	Presuda Općeg suda od 30. travnja 2019., Briois/Parlament, T-214/18, ECLI:EU:T:2019:266.] 

1.	odlučuje ukinuti imunitet Patryku Jakiju;
2.	nalaže svojoj predsjednici da ovu Odluku i izvješće nadležnog odbora odmah proslijedi nadležnom tijelu Republike Poljske i Patryku Jakiju.



image1.png




